Vrou skuldig bevind aan diefstalLouisa Lubbe (Foto verskaf) Louisa Lubbe (53) is Maandag in die Nelspruit-streekhof skuldig bevind op 27 aanklagte van diefstal. Lubbe bly in aanhouding ná haar skuldigbevinding. Kapt. Dineo Sekgotodi, woordvoerder van die direktoraat van prioriteitsmisdaadondersoeke (die Valke), het gesê sy sal na verwagting op 14 Junie gevonnis word. Lubbe het in Februarie 2016 by FFA Mechanical Services in Nelspruit gewerk as ŉ boekhouer. Sy het ŉ bedrag van R144 233 na haar persoonlike rekening oorgeplaas. “Die Valke se handelsmisdaadeenheid het haar in hegtenis geneem en sy is vrygelaat op borgtog. Sy het ŉ paar keer in die hof verskyn totdat sy Maandag uiteindelik skuldig bevind is.”